Han var præget af 1700-tallets [[rationalisme]], og stolede på, at undervisning og en kærlig kristendom kunne give de nye generationer den bedste indgang til livet og gudstroen. Da [[Det Danske Bibelselskab|Bibelselskabet]] oprettedes 1814, sluttede han således op om det, og arbejdede især på at forsyne skoler og konfirmander med nye bibler. I 1805 forfattede han en ''Plan til en Forbedring af den offentlige Gudstjeneste'', og i 1819 blev han medlem af den kommission, der var nedsat til at indføre den [[indbyrdes undervisning]] ([[Lancastermetoden]]) i landets skoler. Han var imod systemet, der forekom ham mekanisk og utilstrækkeligt, men han og kommissionen bøjede sig modstræbende for kong [[Frederik 6.]]s vilje.
Historie